**ZAPISNIK 4. SJEDNICE UČITELJSKOG VIJEĆA**

održane 21. siječnja 2020. godine s početkom u 11,00 sati

u Dvorani 1 Umjetničke škole Poreč, Narodni trg 1

Sjednica je započela u 11,00 sati uvodnom riječju ravnateljice Sanjice Sare Radetić, po

ustanovljenom kvorumu Učiteljskog vijeća.

Opravdano odsutan učitelj Alen Bernobić.

Dnevni red:

**1. Usvajanje zapisnika 3. sjednice Učiteljskog vijeća**

**2. Suradnja s roditeljima**

**3. Informacija o Rješenju inspekcijskog nadzora i postupanje u skladu s istim Rješenjem**

**4. Razno**

Dnevni red usvojen je jednoglasno.

**Ad 1)** Zapisnik 3. sjednice Učiteljskog vijeća bez primjedbi Učiteljsko vijeće usvojilo je jednoglasno.

**Ad 2)** Pedagoginja Ana Horvatek predstavila je rezultate istraživanja na temu Suradnja Umjetničke škole Poreč i roditelja. Raspravljalo se o aspektima suradnje škole i roditelja koje možemo poboljšati i učitelji su upoznati s povratnom informacijom roditelja o zadovoljstvu suradnjom sa djelatnicima u školi.

**Ad 3)** Ravnateljica je upoznala učitelje sa sadržajem Rješenja inspekcijskog nadzora i svim promjenama i izmjenama u dokumentima Škole: Statutu škole, Kućnom redu, Etičkom kodeksu, Godišnjem planu i programu rada škole za školsku godinu 2019./20.

**Ad 4)** Ravnateljica je istaknula važnost i obvezu redovitog stručnog usavršavanja učitelja. Zahvalila je svim učiteljima koji su sudjelovali u popisu imovine (inventuri) škole i potaknula učitelje da ju obavijeste ukoliko je nešto potrebno nabaviti za školu ili popraviti u učionicama. Istaknula je učitelje koji su nastupali na gostovanju u Glazbenoj školi Požega i ukratko izvijestila učitelje o gostoprimstvu koje su doživjeli i dobrobitima suradnje između glazbenih škola.

Sjednica je završila u 12,30 sati.

Zapisničar Ravnateljica

Ana Horvatek Sanjica Sara Radetić

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

KLASA:003-06/20-01/01

URBROJ:2167/01-57-34-01-20-2

Poreč, 21. 1. 2020. godine